Mežotnes iela (Rīga)
Šis raksts ir par ielu Rīgā. Par citām jēdziena Mežotnes iela nozīmēm skatīt nozīmju atdalīšanas lapu. Mežotnes iela ir iela Rīgā, Zemgales priekšpilsētā, Bieriņu apkaimē (Mārupē). Mežotnes iela sākas krustojumā ar Kantora ielu un beidzas pie Rīgas robežas ar Mārupes novadu krustojumā ar Upesgrīvas ielu pie paša tās krustojuma ar Kārļa Ulmaņa gatvi. Kopējais ielas garums ir 1700 metri un tā sastāv no 2 braukšanas joslām ar asfalta segumu. Mežotnes ielā ir gandrīz tikai savrupmāju apbūve. Iela nosaukta Mežotnes — ciema Bauskas novadā — vārdā.